Landbousektor 'moet prioriteit vir Covid-inentings wees' | Netwerk24
Tauson (18) wen Luxemburg Ope
Die 18-jarige ongekeurde Deense tennisspeler Clara Tauson het Sondag die tiener-tog voort gesit toe sy die Luxemburg Ope verower het.
Al 'Mis' se magiese elemente net reg vir televisie
Al het jy hoeveel weergawes van die ontslape dramaturg Reza de Wet se Mis gesien, gaan die nuwe produksie jou verras. Dit word eersdaags as deel van die Toyota US Woordfees op DStv se opwipkanaal as televisieweergawe gewys.
Landbousektor 'moet prioriteit vir Covid-inentings wees'
Deur Marelize Barnard 06 Julie 2021 16:33
Boere en plaaswerkers is goed genoeg om kos te produseer en die winkelrakke vol te hou, maar nie goed genoeg om vir Covid-19-inentings te kwalifiseer noudat verskillende groepe geprioritiseer word nie.
Jannie Strydom, uitvoerende hoof van Agri Wes-Kaap. Foto: Verskaf
Om dié rede doen Agri Wes-Kaap 'n beroep op die regering om ook inentings in die landbousektor te prioritiseer. Boere en plaaswerkers van 50 jaar en ouer word ook aangemoedig om hulle vir die inentings te registreer.
Jannie Strydom, uitvoerende hoof van Agri Wes-Kaap, het Dinsdag gesê met die derde vlaag van infeksies wat kommerwekkend toeneem, moet mense onthou dit is nie net in stede waar mense onder die virus steier nie. Dit gebeur ook in landelike gebiede.
"Landelike gebiede is net so kwesbaar vir die virus. Ons het onlangs gesien hoe 'n hele dorpie, Kliprand in die Weskus-distrik, onder kwarantyn geplaas is en die negatiewe uitwerking wat dit op die plaaslike gemeenskap gehad het."
Strydom het beklemtoon dat die landbousektor ongeag blootstelling aan die virus 'n groot verantwoordelikheid het om die land se voedselsekerheid te handhaaf, en sê Agri Wes-Kaap is teleurgesteld dat boere en plaaswerkers nie geprioritiseer is om die inenting teen Covid-19 te ontvang nie.
Hoewel die landbousektor tot noodsaaklike sektor verklaar is, is die sektor nie geprioritiseer vir Covid-19-inentings nie. Die landbousektor en landelike ekonomieë kan dit nie bekostig nie, sê Strydom.
Dit is nou sitrusseisoen en veral dié deel van die landbousektor is baie besig met werkers wat in pakhuise vrugte pak.
Strydom sê Agri Wes-Kaap sonder egter nie enige bedryf in die landbousektor uit nie en vra dat almal in die landbouwaardeketting in ag geneem word om as 'n prioriteit ingeënt te kan word.
Hy sê die landbousektor het mooi saamgewerk en gehou by die veiligheidsregulasies om die verspreiding van die virus te beperk. Al wat dié sektor nou vra, is dat die landbousektor ook vir die prioritisering van inentings in ag geneem word.